Gyenes László

Együttérző

Jelen könyvet, illetve annak részeit a szerző előzetes írásos engedélye nélkül tilos reprodukálni, adatrögzítő rendszerben tárolni, bármilyen formában, vagy eszközzel - elektronikus, vagy más módon közölni!

Copyright © Gyenes László

All right reserved!

Minden jog fenntartva!

Elérhetőség:

agendakiado@gmail.com

https://www.agendakiado.com

laszlo.gyenes.01@gmail.com

ISBN EPUB: 978-963-634-088-9

Ágenda Kiadó

Debrecen

2024

Ismertető

Az ember igazán érdekes lény. Más élőlényekkel ellentétben van neki valami, ami ilyen érdekessé teszi. Nem más ez, mint a lélek. Ez a téma igen megosztó az emberek között, hiszen valaki számára a lelkivilág egyáltalán nem jelentős dolog, míg sokaknak ez a „motorja”. Úgy tudnám leírni, hogy valakit az ész és valakit a lélek hajt. Az első könnyen megbirkózik bármivel. Könnyen túlteszi magát tragikusabb eseményeken is, míg azok, akik a lelkük által cselekednek, minden kis dolgot is bonyolultan kezelnek. A lélek az olyan, mint egy szép virág. Jó, hogy van, de ha egyszer megindul a sorvadása, és nincs, aki megmentse, akkor sosem lesz jó vége. Már pedig a lelkünket nem könnyű jól kezelni, s nem könnyű meggyógyítani. Ebben igazán nagy segítség egy jó barát. Egy barát, akinek elmondhatjuk legbelsőbb titkainkat is és megértően segít orvosolni bármilyen problémát. De elég nehéz ilyen barátot találni, és sokan már nem is próbálnak keresni ilyet. Ilyenkor pedig nagyon nyugtató tud lenni, amikor mégis van lehetőség kiönteni minden bánatunkat. A versírás. A vers művészet. Rímekbe tudjuk önteni problémáinkat, és látjuk magunk előtt azt, ami belülről elkezdett felemészteni minket. Viszont sokan jobban szeretnek olvasni, mint írni, és ezzel nincs is semmi baj, Az Együttérző egy olyan kötet, ami egy mai tini átlagos problémáit veszi alapul. Csalódás, veszteség, megtörtség, fáradtság, visszautasítottság. Ezekben az esetekben jó tud lenni, amikor elénk kerül egy vers, hiszen látjuk, hogy nem vagyunk egyedül ezzel a problémával és egy kicsit jobban érezzük magunkat. Nem kívülállónak. És amikor elér minket ez az érzés, máris jobb egy fokkal, kevésbé lesz éles a fájdalom és segít átlépni.

Remélem, hogy a kötetem eléri célját és tud vígaszt nyújtani az embereknek vagy segít átvészelni egy nehezebb időszakot.

Bármilyen személyes kérdés esetén az e-mail cím a második oldalon található.

Gyenes László

Minden oké…

Sokan kérdeznek mindenfélét,

hogy vagyok, s élek-e még…

Válaszom mindig: minden oké.

Rájöttem, sokakat nem is érdeklek én,

csak sablon szövegeknek bújnak mögé…

De felelek: minden oké.

Nem is látom már, keres-e valaki őszintén,

és sokan elhallgatják az őszintét…

De, mint mindig: minden oké.

Mikor elveszítek egy fontos embert épp,

s mások látják, hogyan búsulok én…

Csak azt mondom: minden oké.

Ha bánatom mégis kiönteném,

szokás szerint süket fülekbe tér…

S inkább felelem: minden oké.

Üres a Világ

Istennek nyoma sincs a világon,

nem más ez az élet, csak átok.

Nincs mire azt mondanám: áldom,

erősen megszűnni látszik a világom.

Olyan semleges vagyok, olyan átlátszó,

nem jön ide senki, hogy meglásson.

Nincsen pedig semmi nagy elvárásom,

csak valaki bár meghallaná kiáltásom!

Tombolok csendben, lázad a lelkem,

eltűnt mindenki, eltűnt minden.

Hová menjek? Igazán tudnom kéne,

mert úgy látszik így maradok végleg...

2024. 01. 23. 10.31.

Köd

Elszigetelődtünk, már nem is keresel,

nézek rád, s te mással szemezel.

Annyit kértem csak, ne hagyj most magamra,